Hagstæðara að fljúga til Grænlands frá Reykjavík Flugið innanlands og til Grænlands helst í hendur hjá Air Iceland Connect þar sem sömu flugvélar og áhafnir eru nýttar . Þar með er óhagræði í því fyrir félagið að fljúga til Grænlands frá Keflavíkurflugvelli . Farþegum á leið til Grænlands frá Íslandi fækkað aðeins í fyrra . 13. nóvember 2019 Mynd : Air Iceland Connect Air Iceland Connect hyggst auka umsvif sín í Grænlandsflugi þegar nýir flugvellir verða teknir í notkun á Grænlandi eftir fjögur til fimm ár . Þetta hefur grænlenska blaðið Sermitsiaq eftir Árna Gunnarssyni , framkvæmdastjóra flugfélagsins . Rúv greindi fyrst frá . Reykjavíkurflugvöllur hefur verið helsta samgöngumiðstöðin fyrir áætlunarferðir Air Iceland Connect til Grænlands . Þar með geta farþegar sem koma hingað frá öðrum löndum , til dæmis með Icelandair , ekki flogið beint frá Keflavíkurflugvelli áfram til Grænlands með Air Iceland Connect . Aftur á móti býður Air Greenland upp á beint flug frá Keflavíkurflugvelli til Nuuk , höfuðstaðs Grænlands . „ Við höfum haldið Grænlandsfluginu okkar frá Reykjavík í gegnum tíðina af tvennum ástæðum aðallega . Annars vegar er það hagkvæmara fyrir okkur því þar erum við með okkar aðalstöðvar og notum sömu flugvélar og mannskap í bæði innanlandsflug og til Grænlands . Það er því töluvert óhagræði í því fyrir okkur að fljúga frá Keflavíkurflugvelli til Grænlands í stað Reykjavíkur . Hinsvegar eru flestir okkar farþegar að tengja saman dvöl á Íslandi og á Grænlandi og gista þá í eða nálægt Reykjavík . Það er því hentugra fyrir þá að fara þaðan en frá Keflavíkurflugvelli . Þessi ástæða er þó ekki eins mikilvæg eins og sú fyrri , ” segir Árni Gunnarsson , framkvæmdastjóri Air Iceland Connect , aðspurður um af hverju flogið er til Grænlands er út frá Reykjavík en ekki Keflavíkurflugvelli . „ Hvernig framtíðin í þessu lítur út er óráðið en þetta er ástæðan fyrir því að þetta er svona eins og það er í dag , ” bætir Árni við . Samkvæmt nýrri samantekt ferðamálayfirvalda á Grænlandi þá flutti Air Iceland Connect aðeins færri farþega til landsins í fyrra en árin á undan eins og sjá má hér fyrir neðan . Í skýrslunni eru leiddar líkur að því að niðursveiflan skrifist á hækkandi fargjöld og jafnvel minnkandi eftirspurn eftir ferðalögum til Íslands . Ferðafólki á Grænlandi fjölgaði þó þrjá af hundraði í fyrra sem er nokkru minni vöxtur er árin á undan þegar aðeins er horft til þeirra sem koma til landsins með flugi . Farþegar skemmtiferðaskipa eru þá ekki meðtaldir . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is